दिलवाले फिल्म के प्रदर्शन का विरोध
शनिवार को शहर के एकमात्र सिनेमा हाल में में शाहरुख खान की फिल्म दिलवाले का बजरंग दल के कार्यकर्ताओं ने पोस्टर जलाकर विरोध प्रदर्शन किया। कार्यकर्ताओं ने शाहरुख खान पर देशद्रोही बयान देने का आरोप लगाते हुए विरोध प्रदर्शन कर फिल्म को रुकवा दिया।
बजरंग दल व विश्व हिंदु परिषद कार्यकर्ता सिनेमा हाल परिसर में विरोध प्रदर्शन करने पहुंचे पर संचालकों ने फिल्म प्रदर्शन रुकवाने से मना कर दिया। इसके बाद गु्स्साए कार्यकर्ताओं ने जबरदस्ती फिल्म को रुकवा दिया। पहले शो के बाद फिल्म का प्रदर्शन पूरी तरह से बंद रहा। इस दौरान विश्व हिंदु परिषद व बजरंग दल कार्यकर्ताओं ने एसडीएम रेणुका श्रीवास्तव से भेंटकर फिल्म दिलवाले का शो कांकेर में रोकवाने की मांग की। विरोध प्रदर्शन करने वालों में अनुराग उपाध्याय, विजय जैन, प्रदीप चन्द्रौल, प्रखंड, जगदीश सिंह ठाकुर, विकास सोनी, चेतक यादव, भागेश त्रिपाठी, रोशन सोनी, कृष्णा ठाकुर, मनोज धु्रव शामिल थे।
hne_Deva hin_Deva hin_Deva